Татар мәктәбендә укучы балаларга

татар теленнән мәктәп олимпиадасы өчен биремнәр

2018-2019 уку елы, 11 нче сыйныф

**Үткәрү вакыты 120 минут**

**Максималь балл – 43**

**I. Тестлардан дөрес җавапны билгеләгез.**

1. Һәмзә [ ̓ ] авазын белдергән “э” хәрефе кулланылган сүзне билгеләгез.  **(2 балл)**

а) *дуэль*;

ә) *аэродром*;

б) *эремчек*;

в) *маэмай*.

2. Мөнәсәбәт белдерә торган модальлек кушымчалары гына булган рәтне билгеләгез. **(2 балл)**

а) *-ның/-нең, -са/-сә, -сы/-се*;

ә) *-чы/-че, -лы/-ле, -лата/-ләтә*;

б) *-сыл/-сел, -кай/-кәй, -ау/-әү*;

в) *-ны/-не, -да/-дә, -дан/-дән*.

3. ***Кул-аяк җитмәү*** фразеологизмнарының мәгънәсе дөрес күрсәтелгән рәтне билгеләгез. **(2 балл)**

а) эшне тиз башкарып чыгу;

ә) бөтен эшне эшләргә сәләт булмау;

б) эштән качып йөрү;

в) уйлаган эшеңне эшләргә җитешмәү.

4. *Боргаланалар* сүзенең мәгънәле кисәкләргә дөрес бүленешен күрсәткән рәтне билгеләгез. **(2 балл)**

а) *бор-га-ла-на-лар*;

ә) *бор-гала-н-а-лар*;

б) *бор-га-лан-а-лар*;

в) *бор-галан-а-лар*.

5. *Аның, аңа, аны, аннан, анда.* Нинди алмашлык килеш белән төрләнгән? **(2 балл)**

а) *шул* алмашлыгы;

ә) *бу* алмашлыгы;

б) *ул* алмашлыгы;

в) *теге* алмашлыгы.

6. Асыл сыйфатлардан гына торган рәтне билгеләгез. **(2 балл)**

а) *аскы, эссе, йомшак, каты*;

ә) *кечкенә, тәмле, саф, шаян*;

б) *язгы, кышкы, кичке, яңа*;

в) *тар, җәйге, апаныкы, җиңел*.

7. Җөмләнең төре дөрес күрсәтелгән рәтне билгеләгез. **(2 балл)**

*Иң авыры шул булды: өйгә узыгыз дип әйтергә бик оялдым.* (М.Мәһдиев)

а) гади җөмлә;

ә) тезмә кушма җөмлә;

б) иярченле кушма җөмлә;

в) катлаулы кушма җөмлә.

8. Җөмләдәге тыныш билгеләренең саны дөрес күрсәтелгән рәтне билгеләгез. **(2 балл)**

*Буран чыкса көрт басар дип әнкәй*

*Капкасын да ачык калдырган* (М.Галиев)

а) 3;

ә) 4;

б) 2;

в) 5.

**II. Теоретик бирем.**

Билгеле үтәүчеле бер составлы фигыль җөмлә турында языгыз, фикерегезне мисаллар белән дәлилләп барыгыз. **(15 балл)**

**III. Гамәли бирем.**

Бирелгән җөмләләрнең кайбер сүзләре саннар белән алмаштырылган. Ул сүзләрне табу өчен, түбәндәге аңлатмаларны укыгыз. Сүзләрне тиешле формага куеп, җөмләләрне күчереп языгыз. **(12 балл)**

XVIII гасырда модернизацияләү процессы төбәк (2) тирәнтен үтеп керә. Тик яңарыш икътисади тормышка акрынлык һәм авырлык белән генә керә: биредә крепостной һәм капиталистик (1) янәшә тора.

Күп кенә авыллар чана, арба, җир эшкәртү кораллары, йорт кирәк-яраклары ясауга, кием тегүгә махсуслашканнар. Бу товарларны заказга гына түгел, базар һәм (3) сатар өчен дә җитештергәннәр. Татар эшмәкәрләренең тукыма, (4), яулык тукымасы мануфактуралары базарны продукцияләрнең эре партиясе белән тәэмин итеп торганнар.

1) XVIII гасырдагы берничә кеше генә эшли торган предприятие

2) билгеле бер производство предприятиеләре

3) даими рәвештә бер үк урында һәм бер вакытта уен-көлке, күңел ачулар белән үткәрелә торган зур сәүдә

4) җете кызыл киҗе-мамык тукыма