Татар мәктәбендә укучы балаларга

татар теленнән мәктәп олимпиадасы өчен биремнәр

2018-2019 уку елы, 7 нче сыйныф

**Үткәрү вакыты 90 минут**

**Максималь балл – 34**

**I. Тестлардан дөрес җавапны билгеләгез.**

1. Мәкальдәге ТСТ (тартык+сузык+тартык) калыбындагы иҗекләр саны дөрес күрсәтелгән рәтне билгеләгез. **(2 балл)**

*Елга күпме боргаланса да, диңгезгә төшәр.*

а) 5;

ә) 6;

б) 7;

в) 8.

2. ***Иртәнге*** сүзенең язылышы туры килә торган орфографик принцип дөрес күрсәтелгән рәтне билгеләгез. **(2 балл)**

а) фонетик;

ә) морфологик;

б) график;

в) тарихи-традицион.

3. Икеюллыктагы омонимнарның төре дөрес күрсәтелгән рәтне билгеләгез. **(2 балл)**

*Чәчәк тоткан кулларына Чәчәк,*

*Шатлык тулы күзләрендә – чәчәк.* (Я.Игәнәй)

а) саф лексик;

ә) омофон;

б) омограф;

в) омоформа.

4. Кушма сүзне билгеләгез. **(2 балл)**

а) *тел(белеме)*;

ә) *шатлык(куаныч)*;

б) *көн(күреш)*;

в) *күз(ташлау)*.

5. Мәкальдәге ясалма сүзләр дөрес күрсәтелгән рәтне билгеләгез.

*Дөядәй алтының булганчы, төймәдәй акылың булсын.*

а) *дөядәй, төймәдәй*;

ә) *алтының, акылың*;

б) *булганчы*;

в) *дөядәй, алтының, төймәдәй, акылың*.

6. Мәкальдәге калын хәрефләр белән бирелгән сүз төркеменә дөрес морфологик анализ ясалган рәтне билгеләгез. **(2 балл)**

*Бер черек алма* ***бөтен*** *йөкне черетә.*

а) нисби сыйфат, тамыр;

ә) билгеләү алмашлыгы, тамыр;

б) билгеләү алмашлыгы, ясалма;

в) асыл сыйфат, гади дәрәҗәдә, тамыр.

7. Җөмләдәге саннарның төркемчәләре дөрес күрсәтелгән рәтне билгеләгез. **(2 балл)**

*Әлеге галериягә 250 авторның 700 ләп рәсем һәм скульптура әсәрләре керә.* (М.Мәһдиев)

а) микъдар, чама;

ә) микъдар, микъдар;

б) микъдар, бүлем;

в) тәртип, җыю.

8. Җөмләнең төре дөрес күрсәтелгән рәтне билгеләгез. **(2 балл)**

*Хәзер матур кошлар арасында да иң матуры диләр икән үзен!* (Һ. Андерсен)

а) хикәя, тойгылы;

ә) хикәя;

б) боеру, тойгылы;

в) тойгылы.

**II. Теоретик бирем.**

Бәйлек һәм бәйлек сүзләр турында белгәннәрегезне языгыз. **(15 балл)**

**III. Иҗади бирем.**

Тел көрмәкләндергечне укыгыз. Хаталы сүзләрне табыгыз. Хаталарны төзәтеп, күчереп языгыз. **(3 балл)**

*Җылама, җылама, Җамалый, җылап җиңең җамалмас.*

*Җыламасаң, җиңгәң җиңеңне җамар.*