Татар мәктәбендә укучы балаларга

татар теленнән мәктәп олимпиадасы өчен биремнәр

2018-2019 уку елы, 5 нче сыйныф

**Үткәрү вакыты 60 минут**

**Максималь балл – 38**

**I. Тестлардан дөрес җавапны билгеләгез.**

1. ***Хакыйкать*** сүзендә нечкәлек билгесенең язылышы дөрес аңлатылган рәтне билгеләгез. **(2 балл)**

а) сүзне нечкә итеп әйтү өчен;

ә) [т] тартыгын нечкә итеп әйтү өчен;

б) соңгы иҗекне нечкә итеп әйтү өчен;

в) сүзнең аһәңле яңгырашын тәэмин итү өчен.

2. Парсыз саңгырау тартыклар дөрес күрсәтелгән рәтне билгеләгез. **(2 балл)**

а) [б], [в], [г], [гъ], [д], [ж], [з], [җ];

ә) [ц], [щ], [х], [һ], [ ̓ ];

б) [м], [л], [р];

в) [м], [н], [ң], [л], [й], [р], [w].

3. Татар алфавитындагы хәрефләр саны дөрес күрсәтелгән рәтне билгеләгез. **(2 балл)**

а) 37;

ә) 38;

б) 39;

в) 41.

4. Кушма сүзләрдән генә торган рәтне билгеләгез. **(2 балл)**

а) *тукран, икмәк, Гөлчәчәк*;

ә) *бишбармак, алъяпкыч, чәк-чәк*;

б) *ашханә, сыйныфташ, билбау*;

в) *аккош, шифаханә, Илназ*.

5. Хәреф белән аваз саны туры килмәгән сүзләрдән генә торган рәтне билгеләгез. **(2 балл)**

а) *егет, биеклек, яфрак*;

ә) *көньяк, кулъяулык, укытучы*;

б) *тәлинкә, өстәл, тәрәзә*;

в) *ашлык, алмагач, такта*.

6. Чагыштыру дәрәҗәсендәге сыйфат кулланылган җөмләне билгеләгез.

а) *Каен сап-сары яфракларга күмелгән.* **(2 балл)**

ә) *Әнием базардан кызылрак алмаларны сайлап алды.*

б) *Минем дәү әнием миңа караганда әкренрәк йөри.*

в) *Зәңгәрсу күк йөзендә карлыгачлар очып йөри.*

7. Җөмләдәге исемнәрнең килешен билгеләгез. **(2 балл)**

*Минем әнием хастаханәдә табиб булып эшли.*

а) иялек килешендә, баш килештә;

ә) иялек килешендә, баш килештә, урын-вакыт килешендә;

б) баш килештә, урын-вакыт килешендә, баш килештә;

в) иялек килешендә.

8. Гади җөмләне билгеләгез. **(2 балл)**

а) *Ләйсән һәм Алмаз – күршеләр.*

ә) *Әни салат ясый, әбием бәлеш пешерә.*

б) *Мансур әтисенә ярдәм итә, ә энесе аларны күзәтә.*

в) *Концертта Алсу җырлый, Миләүшә бии.*

**II. Теоретик бирем.**

1. Сүзлекләр турында белгәннәрегезне языгыз. **(12 балл)**

2. Бирелгән өч шагыйрьне сүзлеккә алфавит тәртибендә языгыз. **(3 балл)**

Һади Такташ, Муса Җәлил, Габдулла Тукай.

**III. Иҗади бирем.**

1. Бишек җырын игътибар белән укыгыз. Төшеп калган тыныш билгеләрен куеп күчереп языгыз. **(2 балл)**

Балам балам и балам

Бигрәк булган бу балам.

Әткәсенә әнкәсенә

Хезмәт итәр бу балам.

2. Әти-әнигә нинди матур, ягымлы сүзләр белән эндәшеп була? (5 сүз) **(5 балл)**